A BIZOTTSÁG HATÁROZATA
(2006. január 30.)
a vadon élő madarak madárinfluenzájának felügyeletére vonatkozó kiegészítő követelményekről szóló 2005/731/EK határozat módosításáról
(az értesítés a C(2006) 135. számú dokumentummal történt)
(EGT vonatkozású szöveg)
(2006/52/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
mivel:
(1)
A madárinfluenza elleni védekezésre irányuló közösségi intézkedéseket a madárinfluenza (klasszikus baromfipestis) elleni védekezésre irányuló közösségi intézkedések bevezetéséről szóló, 1992. május 19-i 92/40/EGK tanácsi irányelv (2) állapította meg az állati egészség védelmének biztosítása és a baromfiágazat fejlődéséhez való hozzájárulás biztosítása céljából.
(2)
2003 decemberében Délkelet-Ázsiában a nagy patogenitású madárinfluenza-vírustörzs (H5N1) által okozott nagyon súlyos madárinfluenza-járvány kitörése következtében a Bizottság a madárinfluenzával kapcsolatban számos védekezési intézkedést fogadott el.
(3)
Ezenkívül 2002 óta a baromfiféléknél és a vadon élő madaraknál előforduló madárinfluenza elleni felügyeleti programokat vezettek be a tagállamokban.
(4)
A közelmúltban a Bizottság elfogadta a tagállamok baromfik és vadon élő madarak madárinfluenza-fertőzöttségére vonatkozó felmérési programjai végrehajtásáról szóló 2005/732/EK határozatot (3).
(5)
A vadon élő madarak madárinfluenzájának felügyeletére vonatkozó kiegészítő követelményekről szóló, 2006. január 31-ig alkalmazandó, 2005. október 17-i 2005/731/EK bizottsági határozattal (4) összhangban a tagállamok a programjaikba felveszik a vadon élő madarak esetében előforduló rendkívüli elhullások és jelentősebb járványkitörések felügyeletét és laboratóriumi vizsgálatát.
(6)
A járványügyi helyzet megköveteli a tagállamokban alkalmazott felügyeleti intézkedések meghosszabbítását, és ezért első lépésben 2006 végéig indokolt a kiegészítő követelmények meghosszabbítása.
(7)
A 2005/731/EK határozatot ezért ennek megfelelően módosítani kell.
(8)
Az ebben a határozatban foglalt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2005/731/EK határozat 4. cikkében a „2006. január 31.” időpont helyébe a „2006. december 31.” időpont lép.
2. cikk
A tagállamok úgy módosítják jogszabályaikat, hogy azok e határozatnak megfeleljenek, és a megfelelő módon haladéktalanul közzéteszik az elfogadott intézkedéseket. Ezen intézkedésekről haladéktalanul tájékoztatják a Bizottságot.
3. cikk
E határozatnak a tagállamok a címzettjei.
Kelt Brüsszelben, 2006. január 30-án.